Hvor gør det mig ondt, at jeres mor er rejst alt for tidligt. Jeg har prøvet at skabe kontakt til hende, og jeg har en klar fornemmelse af, at hun selv ønskede, det skulle gå så stærkt, både for hendes og for jeres skyld. Du og dine søskende skal ikke være i tvivl om, at hun har det godt, hvor hun er nu. Hun følger med i jeres liv, så tal med hende og læg mærke til tegnene omkring jer. Det kan være et billede, der falder ned, eller det kan være en sommerfugl, der sætter sig på jer. Det kan også være, I drømmer om jeres mor. Tegnene fortæller, at hun er med jer. Kæmpe knus til jer alle